Ноктюрн (фильм)

«Ноктюрн» (), СССР, 1966 — интернационал бригадин текĕрчĕ Жан Грива хайланă калавĕн мотивĕпе ӳнерленĕ пĕр ятлă илемлĕ фильм, вăрçă драми.

 Сюжет 
Испанири граждан вăрçин юлашки этапĕ. Республикансен çарĕ Пиренейсем лешьенне каçса кайнă. Ăнсăртран интернационалист-латыш  Жорж тата медсестра-француженка Иветта тĕл пулаççĕ. Пĕр-пĕрне тӳрех савса илеççĕ, анчах вăрçă тăвăлĕ вĕсене уйăрса ярать. Иветта чикĕ урлă каçса тăван çĕршывне çитет, Жорж вара концлагере лекет.

Темиçе çул иртет. Францие нимĕç çарĕсем оккупациленĕ. Пĕчĕк марсель ресторанĕнче лагерьтен тарнă Жорж савнине тĕл пулать. Иккĕшĕ те партизансем патне каяççĕ. Отряд çар ĕçне тума кайсан лагере карательсем атакăлаççĕ. ВХаяр çапăçура Иветта пуçне хурать.

 Рольсем 
 Пола Ракса — Иветта
 Гунар Цилинский — Жорж
 Юрис Плявиньш — Лейнгрен
 Владимир Васильев — тăсланчăк салтак
 Валдеко Ратассепп
 Карлис Тейхманис
 Александр Строев
 Янис Зенне
 Александр Лемберг

 Пултарулăх ушкăнĕ 
 Сценари авторĕ: Антон Станкевич
 Режиссёр: Ростислав Горяев
 Оператор: Гвидо Скулте
 Ӳкерҳĕ: Улдис Паузерс
 Композитор: Ромуальд Гринблатс
 Монтажёр: Эрика Мешковска

 Асăрхавсем 

Категори:1966 çулăн СССР фильмĕсем
Категори:Рига киностудин фильмĕсем
Категори:Ростислав Горяевăн фильмĕсем
Категори:СССР хура-шурă фильмĕсем
Категори:Калавсене экранизацилени
Категори:Испанири граждан вăрçи пирки фильмсем
Категори:Иккĕмĕш Тĕнче вăрçи пирки фильмсем
Категори:Латышла фильмсем